50 



Nærmest 0 for Klinten er Grænsen efter alt at dømme opstaaet 

 ved Erosion, medens den paa Strækningen fra Smørenge Gaarde til 

 V for Tvillinggaarde i Vestermarie skyldes en Forkastning, der gaar 

 omtrent i V 15° N og saaledes forløber lidt mere vestlig end Hoved- 

 mængden af den VNV-lige Retnings Forkastninger. Ca. 500 m V for 

 Kæmpebro fremtræder denne Forkastning meget tydelig i Terrænet, 

 idet en lav, men stejl Granitklint staar lidt N for Vejen, medens 

 uregelmæssig forkløftet Nexø Sandsten, hældende 10 — 15° mod S til 

 S 20 0 V, staar fast i Grøften S for Landevejen. Afstanden mellem 

 Graniten og Sandstenen er næppe 100 m. 



Ved Spidlegaard kan man saa se Overlejring af Sandstenen paa 

 Graniten. Det nærmere Forløb af Erosionsgrænsen her er det ikke 

 muligt at bestemme. Paa flere Steder i Bakkerne 0 for Læsaa, 

 Skaglfaldet etc. kommer Graniten til Syne. Alt tyder her paa, at 

 disse Granitbakker i V og S er begrænsede ved to Forkastninger, 

 der gaar omtrent i NNØ — SSØ og i VNV — ØSØ. Denne sidste For- 

 kastning kan man temmelig let konstatere ved Hjælp af de Fore- 

 komster af baade Sandsten og Granit, der findes lidt 0 og S for 

 Savmøllen. De ligger i omtrent samme Niveau og med en Afstand 

 af kun 60 m. Den VNV — ØSØ-lige Forkastning gaar lidt mere nord- 

 lig end den V for Tvillinggaarde konstaterede Forkastning. 



Paa den Bakke, hvor selve Aakirkeby ligger, kommer Graniten 

 frem paa forskellige Steder, og det er meget let at konstatere, at 

 Grænsen baade mod V og S dannes af Forkastninger, hvorved saa- 

 ledes Grænsen lige NV for Byen kommer til at danne et Knæ. V 

 for Aakirkeby kan man i Kannikegaardsskoven se en Mængde Klip- 

 per af den stribede Granit, og omtrent S for Vestenden af Skoven 

 har det været muligt temmelig nøjagtigt at bestemme Forkastningens 

 Beliggenhed. Vest for de to Vindmøller, der ligger SV for Byen, gaar 

 en Markvej ud mod V, og ved denne ligger der nogle Husmands- 

 steder; ved et af disse har Kortet (Maalebordsblad Nr. 19) Kotetallet 

 227, og ca. 160 m 0 for dette ligger et andet Hus. Ved det vestlige 

 af Husene forekommer Sandsten baade i et Vandhul og i Brønden; 

 paa det sidste Sted er der sprængt 4 m ned under Jordoverfladen. 

 Sandstenen er gullig og tilhører den øvre Del af Nexø Sandstenen; 

 den hælder svagt mod SV. Ved det østlige Hus kan man se Granit 

 i Overfladen paa forskellige Steder, og Brønden er sprængt ned i 

 stærkt forkløftet Granit. Den mindste Afstand mellem Observations- 

 punkter for Sandsten og Granit er godt 100 m i VNV — ØSØ. Sand- 

 stenen i Bunden af Brønden ligger mindst 8 m lavere end det nær- 

 meste Observationspunkt for Granit, saa at Forkastningen er her 

 sikkert konstateret, skønt den slet ikke giver sig til Kende i Ter- 

 rænet paa Bakkens jævne Hældning ned mod SV. 



